CELEX: 32008R0457
Language: sl
Date: 2008-05-23 00:00:00
Title: Uredba Komisije (ES) št. 457/2008 z dne 23. maja 2008 o uvrstitvi določenega blaga v kombinirano nomenklaturo

27.5.2008   
            
            
               SL
            
            
               Uradni list Evropske unije
            
            
               L 137/4
            
         
      UREDBA KOMISIJE (ES) št. 457/2008
   z dne 23. maja 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga, navedenega v Prilogi k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili je treba blago, opisano v stolpcu 1 preglednice iz Priloge, uvrstiti pod oznako KN, navedeno v stolpcu 2, zaradi utemeljitev, navedenih v stolpcu 3 preglednice.
            
         
               (4)
            
            
               Primerno je zagotoviti, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o Carinskem zakoniku Skupnosti (2) imetnik lahko za obdobje treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu z določbami te uredbe.
            
         
               (5)
            
            
               Ukrepi, predvideni s v tej uredbi, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvršča v kombinirano nomenklaturo pod oznako KN iz stolpca 2 preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. maja 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 360/2008 (UL L 111, 23.4.2008, str. 9).
   
      (2)  UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek je plošča iz kremena, prevlečena s kromom in svetlobno občutljivim lakom, z zunanjimi dimenzijami 15 (D) × 15 (Š) × 0,6 (G) cm (tako imenovani „substrat za pripravo fotomask“).
                              Izdelek je treba osvetliti in razviti, da postane „fotomaska“, ki se uporablja pri proizvodnji polprevodniških naprav.
                           
                        
               
                  3701 99 00
               
               
                  Uvrstitev opredeljujejo splošna pravila 1, 3(a) in 6 za razlago kombinirane nomenklature ter besedilo oznak KN 3701 in 3701 99 00.
                  Izdelek je treba uvrstiti pod tarifno številko 3701, ker gre za neosvetljeno fotografsko ploščo, prekrito s svetlobno občutljivim materialom (glej pojasnjevalne opombe harmoniziranega sistema k tarifni številki 3701).
               
            
                  
                              2.
                           
                           
                              Izdelek je plošča iz kremena, prevlečena s kromom, z zunanjimi dimenzijami 15 (D) × 15 (Š) × 0,6 (G) cm, na kateri so bile sheme tokokrogov izvedene na enak način kot v primeru osvetljenih in razvitih fotografskih plošč (tako imenovane „fotomaske“).
                              Izdelek se uporablja pri proizvodnji polprevodniških rezin za fotografski prenos shem tokokrogov na rezine.
                           
                        
               
                  3705 90 90
               
               
                  Uvrstitev opredeljujejo splošna pravila 1, 3(a) in 6 za razlago kombinirane nomenklature, opomba 2 k poglavju 37 ter besedilo oznak KN 3705, 3705 90 in 3705 90 90.
                  Uvrstitev pod tarifno številko 8486 je izključena, ker „fotomaska“ ni sestavni del stroja, ki se uporablja pri proizvodnji polprevodniških ingotov ali rezin, temveč je samostojno potrošno in izmenljivo orodje s posebnimi značilnostmi.
                  Izdelek je treba uvrstiti pod tarifno številko 3705, ker gre za osvetljeno in razvito fotografsko ploščo, ki se uporablja za projekcijo stoječe slike na rezino.
               
            
                  
                              3.
                           
                           
                              Naprava za povečanje količine naravne svetlobe v prostoru je sestavljena iz kupolaste prizmatične leče, sistema cevi in razpršilnih leč.
                              Naprava prestreže svetlobo skozi kupolo na strehi in jo prek notranjega odbojnega sistema preusmeri do stropa prostora, kjer se svetloba razprši.
                           
                        
               
                  9013 80 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9013, 9013 80 in 9013 80 90.
                  Uvrstitev pod tarifno številko 9405 kot svetilka ali pribor zanjo je izključena, ker naprava ne proizvaja svetlobe, temveč prestreza, preusmerja in razpršuje dnevno svetlobo z uporabo optičnih sredstev.
                  Zato je treba izdelek uvrstiti kot optično napravo pod tarifno številko 9013.